*Príloha č. 5 k Príručke pre žiadateľov o poskytnutie pomoci v rámci programu školské ovocie pre školský rok 2015/2016*

**Náležitosti zmluvy uzatváranej medzi schváleným uchádzačom a školským zariadením v rámci realizácie programu „školské ovocie“ pre školský rok 2015/2016**

1. **Legislatívny základ** (napr. zákon 513/1991 Zb. v platnom znení - obchodný zákonník;
2. **Identifikačné údaje zmluvných strán** (dodávateľ – odberateľ);
3. **Predmet zmluvy -** dodávky ovocia, zeleniny a výrobkov z nich do škôl, podľa požiadaviek (objednávky) od dodávateľa pre odberateľa v súlade s príručkou pre žiadateľa v programe školské ovocie a zelenina a s nariadením vlády SR č. 341/2009 Z. z. v znení neskorších predpisov a ďalších všeobecne záväzných právnych predpisov.
4. **Práva a povinnosti zmluvných strán** - dodávateľ sa zaväzuje odberateľovi, podľa jeho objednávok dodať ovocie a zeleninu a výrobky z nich v dohodnutom čase, kvalite, sortimente a množstve na dohodnuté miesto dodania a určenej osobe. Odobrané množstvá ovocia, zeleniny a výrobkov z nich je odberateľ povinný dodávateľovi písomne potvrdiť vyplnením hlásenia o spotrebe. Odberateľ sa zaväzuje viesť riadnu evidenciu dodaného sortimentu ovocia, zeleniny a výrobkov z nich v rámci programu.
5. **Cenové podmienky** - maximálne úhrady od žiakov nepresiahnu sadzby stanovené v Prílohe č. 1 nariadenia vlády SR č. 341/2009 Z. z. v znení nariadenia vlády č. 201/2014 Z. z., resp. aktuálnej príručky pre žiadateľa a to na základe faktúry dodávateľa v stanovenej lehote.
6. **Splnomocnenie-** v prípade realizácie programu prostredníctvom zariadenia školského stravovania- možnosť stanoviť priamo v zmluve splnomocnenie pre vedúcu školskej jedálne alebo inú pracovníčku na plnenie všetkých úloh, ktoré vyplývajú z realizácie programu „ Školské ovocie “ pre školský rok 20.../20....(potvrdenie pečiatkou ŠJ)
7. **Informačný plagát-** odberateľ sa zaväzuje osadiť na viditeľnom mieste vo svojom sídle informačnú tabuľu, z ktorej bude zrejmé, že dodávky ovocia, zeleniny a výrobkov z nich do škôl a školských zariadení sú z časti financované z EÚ. Dodávateľ sa zaväzuje dodať túto informačnú tabuľu odberateľovi do 30 dní od prvej dodávky.(znenie a náležitosti sú opísané v aktuálnej Príručke pre žiadateľa).
8. **Dĺžka trvania zmluvy -** zmluva sa uzatvára na jeden školský rok, t.j. 2015/2016 – 02.09.2015-30.06.2016. Zmluva je platná a účinná od podpísania oboma zmluvnými stranami.
9. **Záverečné ustanovenia –** podmienky zmien a doplnení zmluvy (písomnou formou po vzájomnej dohode oboch zmluvných strán formou písomných dodatkov); vyhotovenie zmluvy, oboznámenie sa s obsahom zmluvy oboma zmluvnými stranami (zmluvné strany svojimi podpismi potvrdzujú, že sa oboznámili s obsahom tejto zmluvy, že táto zmluva je vyjadrením ich slobodnej a pravej vôle a že táto zmluva nebola uzavretá v tiesni ani za inak neprimeraných podmienok pre ktorúkoľvek z nich), výpovedné podmienky.
10. **Miesto a dátum podpísania zmluvy**